मैं आपको बता रहा हूं कि शायद इन्‍हें मिलता है 750 रुपये से लेकर 4500 रुपये के बीच मिलता है यानी इस महंगाई में स्ट्रिंगरों को भुखमरी का सामना करना ही है. मैं चाहकर भी अपनी भड़ास नहीं निकालना चाहता था लेकिन क्‍या करूं मैं भी मजबूर हूं. साथ ही मुझे यह भी डर सता रहा है कि कहीं मेरी नौकरी ना चली जाए. पर खुद को रोक नहीं पाया. कल रात की बात है मैंने अपने एक फ्रेंड को शादी में मूवी बनाते देखा तो थोड़ा अजीब लगा, पर उससे ज्‍यादा अजीब यह भी लगा कि वह आंखें चुराने की कोशिश कर रहा था. तब मुझे उससे ज्‍यादा बुरा लगा कि मैं इस पार्टी में क्‍यों आया?